Откъде започвате да снимате?
Мястото и началния час, в който започва видеозаснемането на сватбения ден,  зависят изцяло от желанието на младоженците.Ние винаги ги съветваме снимките да стартират с подготовката на булката и младоженеца. Заснемането на моменти от подготовката е едно чудесно начало за сватбения филм, защото пресъздава необикновената атмосфера на празничния ден, запечатва емоциите на родители и близки, обстановката, детайли от облеклото,  аксесоарите, грима и прическата, разкрива чувствата и вълненията на нашите основни герои.Освен това в подготовката се слага началото на един от най-важните и емблематични за сватбения ден процеси, а именно, процесът на превръщане на един човек в друг, на промяна на социалните роли, на придобиване на нови права и отговорности. /За повече информация вижте въпроса “Важно ли е да се заснема подготовката на младоженците?”/Когато едно тържество се заснема с две камери, то единия оператор заснема подготовката на булката, а втория, подготовката на младоженеца. Има ли ангажирана и трета камера на стабилизиращо устройство, за заснемане на по-ефектни и динамични кадри, то съветваме младоженците тя да снима като втора камера подготовката на булката, която винаги е много по-емоционална, вълнуваща и красива. Освен това, при нея обикновено има доста повече обекти за заснемане - гости, облекла, аксесоари, бижута, грим, прическа.Единственият случай, когато има реален проблем, е когато за заснемането на сватбата е ангажиран само един оператор. Той няма как да заснема двете подготовки и е необходимо младоженците да решат при кого от тях ще се снима. В подобни случаи обикновено се процедира така: операторът заснема подготовката на младоженеца, а фотографът, подготовката на булката. Така младоженците разполагат с кадри от двете подготовки.Този вариант е, разбира се, много компромисен, от гледна точка на качеството, драматургичното и композционно единство на сватбения филм, които безспорно се ощетяват.